บาทเปิด31.77/79คาดอ่อนค่าตามภูมิภาค
ธนาคารซีไอเอ็มบี ไทย รายงาน เงินบาทเปิด 31.77/79 คาดวันนี้อ่อนค่าตามภูมิภาค มองกรอบ 31.75-31.85
8 มิ.ย. 2555

ธนาคารซีไอเอ็มบี ไทย รายงาน เงินบาทเปิด 31.77/79 คาดวันนี้อ่อนค่าตามภูมิภาค มองกรอบ 31.75-31.85
นักบริหารเงินธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 31.77/79 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.49/51 บาท/ดอลลาร์ ตามทิศทางค่าเงินสกุลในภูมิภาค น่าจะมาจากประเด็นที่ธนาคารกลางของจีนจะปรับลดอัตราดอกเบี้ยเงินฝากระยะ 1 ปีลง 0.25% มาอยู่ที่ระดับ 3.25% และปรับลดอัตราดอกเบี้ยเงินกู้ระยะ 1 ปีลง 0.25% มาอยู่ที่ระดับ 6.31% โดยจะมีผลบังคับใช้ในวันนี้
โดยค่าเงินสกุลหลักต่างประเทศช่วงเปิดตลาดเช้าวันนี้ เงินเยนอยู่ที่ระดับ 79.43/46 เยน/ดอลลาร์ ส่วนเงินยูโรอยู่ที่ระดับ 1.2526/2529 ดอลลาร์/ยูโร
สำหรับทิศทางค่าเงินบาทวันนี้ มองว่าน่าจะเคลื่อนไหวในลักษณะแกว่งตัวตามภูมิภาค แต่น่าจะไปในทิศทางอ่อนค่า ประเมินกรอบการเคลื่อนไหวไว้ระหว่าง 31.75-31.85 บาท/ดอลลาร์ 
วันนี้ วันศุกร์ จะมีรายงานตัวเลขเศรษฐกิจของสหรัฐฯ ดังนี้ กระทรวงพาณิชย์สหรัฐเปิดเผยข้อมูลการค้าระหว่างประเทศเดือนเม.ย. และ กระทรวงพาณิชย์สหรัฐเปิดเผยข้อมูลสต็อกสินค้าภาคค้าส่งเดือนเม.ย.